Diari Oficial de la Generalitat Valenciana


Sumari del DOGV 1105, del 12-07-1989 (1989/814459)

ORDRE de 8 de juny de 1989, de la Conselleria d'Economia i Hisenda, per la qual s'acorda l'afectació d'una parcel.la situada en el terme municipal de Xàtiva (València), Avda. de Selgas, s/n., en el denominat <<Camp d'Instrucció>>, a la Conselleria de Cultura, Educa
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/08/(2)/dof/vci/html**

### Dades del document

Número de DOGV
:   1105

Data del DOGV
:   12-07-1989

Secció del DOGV
:   DISPOSICIONS GENERALS

Número del document
:   1989/814459


Data del document
:   08-06-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 8 de juny de 1989, de la Conselleria d'Economia i Hisenda, per la qual s'acorda l'afectació d'una parcel.la situada en el terme municipal de Xàtiva (València), Avda. de Selgas s/n, en el denominat "Camp d'Instucció", a la Conselleria de Cultura, Educació i Ciència.  
L'Hble. Sr. Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'una finca parcel·la situada en el terme municipal de Xàtiva (València), Avda. de Selgas s/n, en el denominat «Camp d'Instrucció».  
La parcel·la anteriorment citada estarà destinada a l'ampliació del Centre de Formació Professional de Xàtiva.  
Per això, i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana,  
ORDENE:  
Article primer  
S'afecta a la Conselleria de Cultura, Educació i Ciència l?immoble que a continuació es descriu:  
- Parcel·la de terreny denominat Camp d'Instrucció, a Xàtiva. Ocupa una superfície total de nou-cents noranta-cinc metres i seixanta-cinc centímetres. Confronta: pel nord, amb el Centre de Formació Professional; pel sud, amb l'Avda. de Selgas; per l?est, amb terrenys d'Hidroelèctrica Espanyola, S.A. i per l?oest, amb la resta de la finca matriu.  
La qual es segrega de la finca matriu que figura inscrita en el Registre de la Propietat de Xàtiva, al tom 96, llibre 30, foli 75, finca 4.192, inscripció 2.ª.  
Consta en l?Inventari General de Béns i Drets de la Generalitat Valenciana amb el número A02/46/145/0007.  
Article segon  
Aquesta parcel·la es destinarà a l'ampliació del Centre de Formació Professional en el termini màxim de cinc anys, i se n'haurà de mantenir la destinació durant els trenta següents.  
Article tercer  
La parcel·la esmentada queda integrada en el domini públic de la Generalitat Valenciana i correspon a la Conselleria de Cultura, Educació i Ciència, l?exercici de les competències demanials sobre aquesta, incloses l'administració i conservació.  
Article quart  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General del Tresor i Patrimoni, a l'acte d'afectació.  
València, 8 de juny de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI